
Sihtasutuse Narva Muuseumi põhikirja uues redaktsioonis

kooskõlastamine

1. Asjaolud ja menetluse käik

Narva Linnavolikogu 17.05.2012 otsusega nr 57 otsustati osaleda SA Narva Muuseum asutamisel. Volikogule teadmiseks oli esitatud SA Narva Muuseum asutamisleping ja põhikiri. SA Narva Muuseum asutajaks on Narva linn ja Eesti Vabariik.

Narva Linnavalitsuse 18.06.2012 korraldusega nr 572-k kooskõlastati SA Narva Muuseumi põhikiri.

Vabariigi Valitsuse 25.10.2012 korraldusega nr 452 otsustati anda volituse kultuuriministrile asutama riigi osalusel asutatavat sihtasutust nimega Sihtasutus Narva Muuseum. Valitsuse teadmiseks oli esitatud SA Narva Muuseum asutamisleping ja põhikiri.

Et viia SA Narva Muuseum põhikirja kooskõlla seaduse (Riigivaraseadus § 98 lg 1) ja asutajate nõudmistega põhikiri muudetakse järgmiselt:

1. Punkt 1.1. muudetakse ning see sõnastatakse järgmiselt:

"Sihtasutuse nimi on Sihtasutus Narva Muuseum (edaspidi sihtasutus);

2. Punkti 5.7.9. algusesse lisatakse sõna "vajadusel";

3. Punktis 9.1.1. sõna "asutaja(te)" asetatakse sõnaga "asutajate"

4. Pärast punkt 10.3 asetakse uus punkt ning see sõnastatakse järgmiselt:

"Sihtasutus kohustub esitama nelja kuu jooksul majandusaasta lõppemisest arvates Rahandusministeeriumile ja Riigikontrollile auditeeritud ja kinnitatud majandusaasta aruande koopia. Koos aruandega esitatakse ülevaade selle kohta, kuidas nõukogu on sihtasutuse tegevust aruandeperioodil korraldanud, juhtinud ja järelvalvet teostanud, ning näidatakse nõukogu ja juhatuse liikmeile majandusaasta jooksul makstud tasude summa".

5. Punktide 10.3 kuni 10.6.2 numeratsioon muutub, vastavalt 10.4 kuni 10.7.2.

6. Punkt 12.2.4 muudetakse ning see sõnastatakse järgmiselt:

"Sihtasutuse lõpetamisel pärast võlausaldajate kõigi nõuete rahuldamist ja raha deponeerimist jaotatakse allesjäänud vara asutajate proportsionaalselt lähtudes asutajate poolt sihtasutusele asutamisel ja sihtasutuse tegevuse jooksul eraldatud vahendite suurusest."

7. Punktid 12.2.4.1 ja 12.2.4.2 tunnistatakse kehtetuks.

2. Õiguslikud alused

2.1. Kohaliku omavalitsuse korralduse §35 lõike 4 kohaselt kui sihtasutusel on mitu asutajat või kui äriühingus osaleb lisaks linnale või vallale ka teisi osanikke või aktsionäre, samuti kui vald või linn osaleb liikmena mittetulundusühingus, otsustab osalemise ja selle lõpetamise valla- või linnavolikogu. Muus osas teostab osaniku-, aktsionäri-, asutaja- või liikmeõigusi valla- või linnavalitsuse poolt nimetatud isik.

2.2. Haldusmenetluse seaduse §68 lõike 2 kohaselt otsustab haldusakti kehtetuks tunnistamise  haldusorgan, kelle pädevuses oleks haldusakti andmine kehtetuks tunnistamise ajal.

2.3. Sihtasutuste seaduse §6 lõike 2 kohaselt asutamisotsusega kinnitavad asutajad asutamisotsuse lisana ka sihtasutuse põhikirja.

3. Otsus

Kooskõlastada käesolevale korraldusele lisatud Eesti vabariigi ja Narva linna vahel SA Narva Muuseum uues redaktsioonis põhikirja eelnõu (lisa 1). 

4. Rakendussätted

4.1.  Lugeda kehtetuks Narva linnavalitsuse 18.06.2012 korraldusega nr 572-k kooskõlastatud SA Narva Muuseumi põhikiri.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

4.3.  Korraldus jõustub seaduses sätestatud korras.

